stanford-oval/wikipedia huggingface dataset:
Suora demokratia
Historia > Kehitys edustuksellisen demokratian järjestelmissä

Nykyaikainen demokratia ei useimmiten ole kehittynyt suoran demokratian lähtökohdasta vaan itsevaltaisissa tai feodaalisissa oloissa siitä, että ihmiset ovat vähitellen vaatineet itselleen suurempaa osuutta poliittisesta edustuksesta ja edustuksellisen äänioikeuden laajentamisesta. Perustuslait, kansalaisoikeudet ja yleinen äänioikeus samasistettiin yleensä kansansuvereniteetiin, vapauden ja poliittisen tasa-arvon periaatteiden normatiivisen perustan nojalla. Näin ollen suoran demokratian periaatteet on monissa maissa ja teorioissa sidottu ja sulautettu edustuksellisen demokratian kapeaan käsitteeseen sen sijaan, että niitä olisi käytetty tukemaan kattavampaa demokratiakäsitystä.
Jean-Jacques Rousseau esitti kansan yksimielistä suostumusta vapaaseen tasavaltalaiseen perustuslakiin ja sen jälkeisiin osallistumismuotoihin. 1800-luvulla nämä periaatteet kyseenalaistettiin yhä useammin tai ne menettivät sisältönsä edustuksellisten instituutioiden ulkopuolella. Näin ollen monissa maissa ei ole perustettu tai pantu täytäntöön suoran demokratian instituutioita, koska edustukselliset eliitit ovat kehittäneet vahvan intressin vallan monopolisointiin. Lisäksi pragmaattiset teoriat väittivät, että suora demokratia ei voisi toimia suurten modernien valtioiden tila- ja aikaolosuhteissa.
Historia > Käyttöönoton kehitys

Nykyaikaisen suoran demokratian käytäntöjen käyttöönotto ja käyttö ovat olleet seurausta kolmesta erillisestä kehityksestä:
Yhteiskuntaluokkien väliset konfliktit, joilla haluttiin hillitä hallitsevan oligarkian poliittista valtaa (esim. Sveitsi ja Yhdysvaltain osavaltiot);
Poliittiseen tai alueelliseen autonomiaan tai itsenäisyyteen tähtäävät prosessit uuden valtiomuodon legitimoimiseksi ja integroimiseksi (ensimmäisen maailmansodan jälkeinen kehitys);
Prosessit, joissa autoritaarisesta hallinnosta siirrytään demokratiaan (esim. Saksan osavaltiot vuoden 1945 jälkeen sekä eräät Latinalaisen Amerikan maat).
Kirjallisuutta

Büchi, Rolf: Kohti osallistavaa demokratiaa: Kansanäänestykset demokratian välineenä.  Helsinki:  Like: Suomen rauhanpuolustajat, 2006.  ISBN 952-471-638-0
Büchi, Rolf & Braun, Nadja & Kaufmann, Bruno: Opas suoraan demokratiaan.  ((Guidebook to Direct Democracy, 2007.) Suomentanut Irina Kyllönen. Into-pamfletti 08)  Helsinki:  Like, 2008.  ISBN 978-952-01-0221-0
Ilvessalo, Saara; Jaakkola, Henrik: Kansan valta. Suora demokratia Suomen politiikan pelastuksena | Into-pamfletti 11.  Helsinki:  Into, 2011.  ISBN 978-952-26-4027-7
NRP Cacine (P1140)

| NRP Cacine |
| --- | --- |
 NRP Cacine

Aluksen vaiheet
Rakentaja:  Arsenal do Alfeite, Lissabon
Laskettu vesille:  24. syyskuuta 1968
Palveluskäyttöön:  6. toukokuuta 1969
Tekniset tiedot
Uppouma:  292 t
Pituus:  48,10 m
Leveys:  7,7 m
Syväys:  2,2 m
Koneteho:  2 × MTU 12V 538 TB80 -dieselmoottoria 2 100 hv
Nopeus:  20 solmua
Miehistöä:  33
Aseistus
Aseistus:  1 × Bofors 40 mm/60 1 × Oerlikon 20 mm
NRP Cacine (runkonumero P1140) oli Portugalin laivaston Cacine-luokan partioalus.
Valmistus

Alus tilattiin Arsenal do Alfeitelta Lissabonista. Alus laskettiin vesille 24. syyskuuta 1968 ja otettiin palvelukseen 6. toukokuuta 1969.
Palvelus

Alus on poistettu palveluksesta.
Gloucesterin herttuan saaret

| Gloucesterin herttuan saaret |
| --- | --- |

Merialue:  Tyyni valtameri
Saaria yht.:  4 atollia
Suurin saari:  Hereheretue
Muita saaria:  Anuanuraro, Anuanurunga ja Nukutepipi
Pinta-ala:  9,8 km²
Valtio
Valtio:  Ranska
Territorio:  Ranskan Polynesia
Kunta:  Hao
Väestö
Väkiluku:  50
Gloucesterin herttuan saaret (ransk. Îles du Duc de Gloucester) on Tuamotusaarten alaryhmä Ranskan Polynesiassa. Saariryhmä on Tuamotun eteläosassa hieman erillään muista saarista. Saarten asukasluku on noin 50.
Ryhmä koostuu neljästä atollista, jotka ovat Hereheretue, Anuanuraro, Anuanurunga ja Nukutepipi. Niistä Hereheretue on ainoa, jolla on vakituista asutusta. Kaikki saaret kuuluvat Haon kuntaan.
Ensimmäinen eurooppalainen näillä saarilla oli englantilainen Philipp Carteret vuonna 1767, joka nimesi ne herttua William Henryn mukaan.
Gloucesterin herttuan saarten (kuvassa ryhmä 10) sijainti Tuamotun saaristossa
Aiheesta muualla

Kuvia tai muita tiedostoja aiheesta Gloucesterin herttuan saaret Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Îles du Duc de Gloucester
Käännös suomeksi
Nitridi

Nitridi-ioni
Nitridi-ioni (N3−) on typpiatomi, jolla on kolmen elektronin ylimäärä, ja on siten negatiivisesti varautunut ioni eli anioni.
Nitrideiksi kutsutaan yhdisteitä, jotka sisältävät typpiatomin, jonka hapetusluku on –3. On olemassa kuitenkin poikkeuksia, kuten vedyn nitridi NH3, jota kutsutaan ammoniakiksi.
Esimerkkejä nitrideistä ja niiden käyttökohteista

voiteluaineet, kuten boorinitridi (BN)
leikkausmateriaalit, kuten piinitridi (Si3N4)
puolijohteet, kuten galliumnitridi (GaN)
metallipinnoitteet, kuten titaaninitridi (TiN)
vedyn säilöntään, kuten litiumnitridi (Li3N)
Substanssi

Substanssi eli perusaines on filosofiassa perinteisen ontologian käsite, jolla tarkoitetaan pysyvää itsenäistä oliota. Substanssi on olio, joka voi olla olemassa itsenäisesti, muista olioista riippumatta.
Substanssiteoria (joskus substraattiteoria) on ontologinen teoria olioiden luonteesta. Sen mukaan substanssi on erillinen sen ominaisuuksista.
Arkikielessä ja luonnontieteissä substanssilla tarkoitetaan usein ainesta. Substanssi on usein, kuten Aristoteleella ja erityisesti John Lockella, yhdistynyt substraatin (hypokeimenon) käsitteen kanssa. Näitä merkityksiä ei kuitenkaan tule sekoittaa substanssiin entiteettien luokan merkityksessä.
Substanssiteorian käsitteitä > Paljaat partikulaarit

Olion paljas partikulaari on tekijä, jota ilman olio ei olisi olemassa, toisin sanoen sen substanssi, joka on olemassa itsenäisesti olion ominaisuuksiin nähden. Se on paljas, koska sillä ei ole mitään ominaisuuksia, ja partikulaari eli yksilöolio, koska se ei ole abstrakti. Ominaisuuksien, joita substanssilla on, sanotaan inheroivan substanssia.
Substanssiteorian käsitteitä > Inherenssi ja partisipaatio

Inherenssi (tarttuminen, tarttuneisuus) on suhde substanssin ja sen ominaisuuksien välillä. Substanssiteorian mukaan esimerkiksi lauseessa ”omena on punainen” on kyse siitä, että punaisuuden ominaisuus inheroi omenan substanssia.
Päinvastainen suhde on partisipaatio eli osallistumissuhde. Edellisessä esimerkissä on kyse siitä, että omenan substanssi partisipoi punaisuuden ominaisuuteen.
Substanssikäsitteen kritiikki > Kimpputeoria

Kimpputeoria on substanssiteorian suora vastakohta. Sen mukaan kaikki yksilöoliot ovat pelkästään ominaisuuksiensa kokoelmia tai ”kimppuja”.
Kimpputeoria hyökkää ennen kaikkea paljaiden partikulaarien ajatusta vastaan. Sen mukaan ominaisuuksista paljaita olioita ei voida käsittää.
Substanssikäsitteen kritiikki > Eksistentialistinen kritiikki

Friedrich Nietzsche, ja hänen jälkeensä muun muassa Martin Heidegger, Michel Foucault ja Gilles Deleuze, hylkäsi ajatuksen substanssista samalla kun ajatuksen subjektista. Heidegger katsoi Descartesin tarkoittaneen substanssilla jotain, jonka ymmärrämme sellaiseksi entiteetiksi joka on sellaisella tavalla, ettei se tarvitse olemiseensa muita entiteettejä. Siksi ainoastaan Jumala on substanssi ens perfectissimus, täydellisimpänä olevana. Heidegger osoitti, että substanssin ja subjektin käsitteiden välillä on erottamaton suhde, ja puhui tämän vuoksi ”ihmisen” ja ”ihmiskunnan” sijaan ”Daseinista”, joka ei ole subjekti eikä substanssi.
Aiheesta muualla

Robinson, Howard: Substance The Stanford Encyclopedia of Philosophy. The Metaphysics Research Lab. Stanford University. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Substance theory
Käännös suomeksi
Miguel Ferrer

| Miguel Ferrer |
| --- | --- |

Henkilötiedot
Koko nimi:  Miguel José Ferrer
Syntynyt: 7. helmikuuta 1955 Santa Monica, Kalifornia, Yhdysvallat
Kuollut: 19. tammikuuta 2017 (61 vuotta) Kalifornia, Yhdysvallat
Ammatti:  näyttelijä
Puoliso:  Leilani Sarelle (1991–2003) Lori Weintraub (2005–2017)
Näyttelijä
Merkittävät roolit:  Robert ”Bob” Morton  (RoboCop) Garret Macy (Yli synkän virran)
Palkinnot
 Imagen Foundation Awards: Best Actor - Television, Crossing Jordan (2007)  Screen Actors Guild Awards: Traffic (2001) 
Aiheesta muualla
Viralliset kotisivut
IMDb 
Elonet
Miguel Ferrer (7. helmikuuta 1955 Santa Monica, Kalifornia, Yhdysvallat – 19. tammikuuta 2017, Los Angeles, Kalifornia, Yhdysvallat) oli yhdysvaltalainen näyttelijä. Hän näytteli elokuvissa usein roistoa. Hän näytteli tohtori Garret Macya Yli synkän virran -sarjassa. Hänet muistetaan myös roolistaan kyynisenä FBI-agentti Albert Rosenfieldinä televisiosarjassa Twin Peaks. Hän palasi kyseiseen rooliin Twin Peaksin kolmannen tuotantokauden jaksoissa, jotka julkaistiin vuonna 2017, ja tämä roolityö jäi hänen viimeisekseen.
Elämäkerta

Ferrer syntyi esikoiseksi puertoricolaiselle näyttelijälle ja ohjaajalle José Ferrerille sekä yhdysvaltalaiselle laulajalle Rosemary Clooneylle. Hänen sisaruksensa ovat Maria, Gabriel, Monsita ja Rafael (myös näyttelijä). Hänen serkkunsa on näyttelijä George Clooney. Ferrer kasvatettiin Hollywoodin loiston ja ylellisyyden keskellä. Lapsena hänen sankarinsa oli Batman, mutta teini-ikäisenä hänen mielenkiintonsa siirtyi musiikkiin.
Miguel Ferrer kuoli tammikuussa 2017 kurkkusyöpään kotonaan Los Angelesissa. Hän oli kuollessaan 61-vuotias. Hän näytteli Twin Peaksin kolmannella tuotantokaudella mutta ehti kuolla ennen jaksojen julkaisua. Twin Peaksin kolmannen tuotantokauden kolmas jakso on omistettu Ferrerille sekä Don S. Davisille.
Filmografia > Elokuvat

| Vuosi | Elokuva | Rooli | Huomioita |
| --- | --- | --- | --- |
| 1984 | Star Trek III: Spockin paluu | upseeri #1 |  |
| 1984 |  Flashpoint | Roget |  |
| 1984 | Lovelines - kuumat linjat |  |  |
| 1987 | RoboCop | Bob Morton |  |
| 1988 | Valentino Returns |  |  |
| 1989 | Deepstar Six | Snyder |  |
| 1990 | Revenge |  |  |
| 1992 | Twin Peaks – Tuli kulje kanssani | Albert Rosenfield |  |
| 1993 | The Harvest |  |  |
| 1993 | Hot Shots 2 – kaikkien jatko-osien äiti | Arvid Harbinger |  |
| 1993 | Koodinimi: Nina | Kaufman |  |
| 1993 | Toinen kyttäyskeikka | Tony Castellano |  |
| 1993 | Cigarettes & Coffee | Bill | lyhytelokuva |
| 1994 | Incident at Deception Ridge |  |  |
| 1994 | Blank Check |  |  |
| 1994 | Pikku pohatta | Quigley |  |
| 1994 | A Promise Kept: The Oksana Baiul Story |  |  |
| 1994 | Jack Reed: A Search for Justice |  | televisioelokuva |
| 1996 | The Disappearence of Garcia Lorca | Centeno |  |
| 1996 | Projct ALF |  |  |
| 1997 | Justice League of America | Säävelho |  |
| 1997 | The Night Flier | Richard Dees | elokuvasovitus |
| 1997 | Mr. Magoo | Ortega Peru |  |
| 1998 | Mulan | Shan Yu | äänirooli |
| 1998 | Brave New World |  |  |
| 2000 | Traffic | Eduardo Ruiz |  |
| 2002 | Auringon kaupunki | Lester | independent-elokuva |
| 2002 | Sightings: Heartland Ghost |  | televisioelokuva |
| 2004 | Mantsurian kandidaatti |  |  |
| 2004 | Silver City | Cliff Castleton |  |
| 2005 |  The Man |  |  |
| 2008 | Oikeuden Puolustajat: Uusi rintama |  J'Onn J'Onzz / Metsästäjä Marsista | äänirooli |
| 2009 | Wrong Turn at Tahoe | Vincent |  |
| 2010 | Hard Ride to Hell |  |  |
| 2011 | Beverly Hillsin hienostohauva 2 | Delgado | äänirooli |
| 2012 | Beverly Hillsin hienostohauva 3: Viva la Fiesta | Delgado | äänirooli |
| 2012 | The Courier | herra Capo |  |
| 2013 | Iron Man 3 | varapresidentti Rodriguez |  |
| 2014 | Rio 2 | Iso Pomo | äänirooli |
| 2017 |  Teen Titans: The Judas Contract |  Slade Wilson / Deathstroke | äänirooli |
Filmografia > Televisiosarjat

| Vuosi | Televisiosarja | Rooli | Huomioita |
| --- | --- | --- | --- |
| 1981 | Magnum | Ensign Robert "Bobby" Wickes, USN | 1 jakso |
| 1983 | CHiPs |  |  |
| 1985 | T. J. Hooker | Sonny Unger | 1 jakso |
| 1987-1989 | Miami Vice | Ramon Pedroza |  |
| 1990 | Drug Wars: The Camarena Story | Tony Riva | 1 jakso |
| 1990-1991 | Twin Peaks | Albert Rosenfield |  |
| 1990-1994 | Kauhua kryptasta | Mitch Bruckner, Gary, Hitman | 3 jaksoa |
| 1992 | On the Air | Bud Buddwaller | seitsenosainen minisarja |
| 1993-1995 |  Fallen Angels | prologin kertoja | äänirooli |
| 1994 | Teho-osasto | herra Parker | 1 jakso |
| 1997-1999 | Teräsmies | Säävelho, De'Cine, Vesimies | äänirooli |
| 1998 |  Herkules | Antaeus | äänirooli, 1 jakso |
| 1998 | Men in Black: The Series | tohtori Lupo | äänirooli, 1 jakso |
| 1998-1999 | LateLine | Vic Karp |  |
| 1999 | Will & Grace | Nathan Berry | 1 jakso |
| 2000 | Kolmas kivi auringosta | agentti Jack | 1 jakso |
| 2001-2007 | Yli synkän virran | tohtori Garret Macy |  |
| 2003-2004 | Jackie Chan seikkailee | Tarakudo | äänirooli |
| 2006 | Robot Chicken | Danny Ocean, Basher Tarr | äänirooli, 1 jakso |
| 2006 | Celebrity Jeopardy! | kilpailija | 1 jakso |
| 2007 | El Tigre: The Adventures of Manny Rivera | Alkuperäinen El Tigre | äänirooli, 1 jakso |
| 2007 | Batman | Sinestro | äänirooli, 1 jakso |
| 2007 | American Dad! | agentti Hopkins | äänirooli, 1 jakso |
| 2008 | Näkijä | Joey/Teddy Carmichael | 1 jakso |
| 2008 | Kova laki: Rikollinen mieli | Garret | 1 jakso |
| 2009 | Hämmästyttävä Hämähäkkimies |  Silvio Manfredi / Silvermane | äänirooli, 2 jaksoa |
| 2009 | C.S.I. |  | 11 jaksoa |
| 2009 | Paljastavat valheet | FBI ASAC Bill Steele | 1 jakso |
| 2010 | Vihjeet hukassa | Fred Collins Boyd | 1 jakso |
| 2010-2013 | Young Justice | Vandal Savage, L-1, Bibbo Bibowski, Tribune, kansalliskaartilainen #2 | äänirooli, 11 jaksoa |
| 2011 | ThunderCats | Kaksintaistelija | äänirooli, 1 jakso |
| 2011 | Täydelliset naiset | Andre Zeller | 5 jaksoa |
| 2011 | Ben 10: Ultimate Alien | Alfa #4, Magister Hulka | äänirooli, 1 jakso |
| 2011-2015 | Adventure Time |  Kuolema, Grod, luuranko #2 | äänirooli, 5 jaksoa |
| 2012-2017 | NCIS: Los Angeles | Owen Granger |  |
| 2017 | Twin Peaks: The Return | Albert Rosenfield |  |
| 2017-2018 | Stretch Armstrong & the Flex Fighters | Stretch Monster, helikopteripilotti | äänirooli, 11 jaksoa |
Filmografia > Ääninäyttely videopeleissä

| Vuosi | Videopeli | Rooli |
| --- | --- | --- |
| 2004 | Halo 2 | harhaoppinen johtaja |
Aiheesta muualla

Miguel Ferrerin muistokirjoitus Helsingin Sanomissa
Timo Nieminen (yritysjohtaja)

Timo Nieminen (21. kesäkuuta 1921 Turku – 24. marraskuuta 2003 Helsinki) oli suomalainen diplomi-insinööri, keksijä, yritysjohtaja ja hammaslääketieteen kunniatohtori.
Turussa syntynyt Nieminen kirjoitti ylioppilaaksi Helsingin reaalilyseosta vuonna 1945 ja opiskeli sitten matematiikkaa ja fysiikkaa Helsingin yliopistossa. Hän jatkoi opintojaan Teknillisessä korkeakoulussa ja suoritti diplomi-insinöörin tutkinnon 1953.
Lääkintäsähkö Oy:n teknisenä johtajana 1950-luvun lopulla Nieminen kehitti yhdessä professori Yrjö Paateron kanssa hampaiston ja leukojen röntgenkuvausmenetelmän, niin sanotun ortopantomografian ja rakensi tältä pohjalta maailman ensimmäisen laitteiston. Hän teki sittemmin muitakin alan keksintöjä ja pitkän uran alan yrittäjänä ja yritysjohtajana. Hän perusti Palomex Oy:n, joka toimi myöhemmin nimellä Instrumentarium Imaging] ja Palodex, ja toimi pitkään yhtiön toimitusjohtajana.  Nykyisin yritys on yhdysvaltalaisomistuksessa.
Suomen Hammaslääkäriseura palkitsi Timo Niemisen hopeisella Yrjö V. Paatero -mitalilla 1983. Vuonna 1990 Helsingin yliopisto promovoi hänet hammaslääketieteen kunniatohtoriksi.
Prescott

Prescott voi tarkoittaa seuraavia:
Paikkoja

Kanadassa:
Prescott, kaupunki Ontariossa.
Yhdysvalloissa:
Prescott, kaupunki Arizonassa.
Prescott Valley, kaupunki Arizonassa
Prescott, kaupunki Arkansasissa.
Prescott, kaupunki Wisconsinissa.
Henkilöitä

Dak Prescott (s. 1993), yhdysvaltalainen amerikkalaisen jalkapallon pelaaja
Edward C. Prescott (1940–2022), yhdysvaltalainen taloustieteilijä, Nobelin taloustieteen palkinnon saaja
John Prescott (1938–2024), brittiläinen poliitikko ja varapääministeri
Kathryn Prescott (s. 1991), brittiläinen näyttelijä
Megan Prescott (s. 1991), brittiläinen näyttelijä
Muuta

Prescott, Intelin Pentium 4 -suorittimen vuonna 2004 julkaistu malli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Prescott”, voi hakea sivunnimihaulla, laajalla sivunnimihaulla tai tekstihaulla.
Vetykarbonaatti

Bikarbonaatin eli vetykarbonaatin rakenne.
Vetykarbonaatti eli bikarbonaatti, jonka kemiallinen kaava on HCO3−, on hiilihaposta (H2CO3) dissosioitunut anioni. Bikarbonaatti on muun muassa hiilidioksidin (CO2) tärkein kuljetusmuoto veressä. Bikarbonaatilla on tärkeä tehtävä pH:n puskuroinnissa. Bikarbonaatteihin kuuluvaa natriumbikarbonaattia eli ruokasoodaa käytetään myös ruoanlaitossalähde?.
Vetykarbonaatteja

ammoniumvetykarbonaatti eli ammoniumbikarbonaatti (CH5NO3 / NH4HCO3), CAS-numero 1066-33-7
natriumvetykarbonaatti eli natriumbikarbonaatti eli ruokasooda (NaHCO3), CAS-numero 144-55-8
Yhdistyneen kuningaskunnan parlamenttivaalit 1974 (helmikuu)

Yhdistyneen kuningaskunnan parlamenttivaalit 1974 järjestettiin 28. helmikuuta. Vaaleissa yksikään puolue ei saanut enemmistöä parlamenttiin, ja kyseessä oli ensimmäinen kerta toisen maailmansodan jälkeen, kun näin kävi. Uudet vaalit järjestettiin saman vuoden lokakuussa, jolloin työväenpuolue sai enemmistön.
Aiheesta muualla

Kuvia tai muita tiedostoja aiheesta Yhdistyneen kuningaskunnan parlamenttivaalit 1974 (helmikuu) Wikimedia Commonsissa
Meilahden kartano

| Meilahden kartano> Mejlans gård |
| --- | --- |
 Meilahden kartanon entinen tanssipaviljonki
Osoite:  Tamminiementie 8
Sijainti:  Helsinki, Uusimaa
Rakennustyyppi:  kartano
Perustettu:  1400-luku
Valmistumisvuosi:  1800-luvun alku
Omistaja:  Helsingin kaupunki
Runkorakenne:  Hirsi
Julkisivumateriaali:  Puulaudoitus
Kerrosluku:  1
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Meilahden kartano (ruots. Mejlans gård) on Helsingissä, Uudellamaalla sijaitseva kartano, jonka historia ulottuu 1400-luvulle. Kartanon nykyinen päärakennus on rakennettu 1800-luvun alussa ja täten Meilahden huvila-alueen vanhin. Meilahden kartano on Helsingin kaupungin omistuksessa ja listattuna Museoviraston valtakunnallisesti merkittävien rakennettujen kulttuuriympäristöjen listaan. Meilahden kartanoa kutsutaan myös nimellä Villa Bredablick.
Päärakennus

Meilahden kartanon nykyinen päärakennus sijaitsee rannasta kohoavan mäen laella, josta aukeaa näkymät puistoon, Seurasaarenselälle, sekä Munkkiniemen kartanolle. Rakennus on hirsirakenteinen ja yksikerroksinen. Se on rakennettu 1800-luvun alussa ja siinä on rapattu luonnonkivisokkeli. Rakennuksen katteena on mustaksi maalattu saumattu pelti, joka peittää myös savupiiput. Kartanon julkisivut ovat vuorattu laudoituksin ja listoin. Laudoitusta kehystävät leveät rustika-aiheiset nurkkapilasterit. Julkisivu on maalattu valkealla maalilla harmailla ja punertavilla yksityiskohdilla.
Meilahden kartanon päärakennuksessa on 7 huonetta, joista kaksi on suuria saleja. Rakennuksessa on 1800-luvun lopulla ja 1900-luvun alussa muuratut kaakeliuunit, jotka on suunnitellut arkkitehti Gustaf Strengell. Rakennuksen ikkunat ovat yleisesti jaettu kuuteen ruutuun. Rakennuksessa on säilynyt peiliovia, joista osa on täysranskalaisia paripeiliovia 1800-luvulta. Vanhimpia seinäpintoja edustavat muun muassa käsinpainetut tapetit. Huoneissa on säilynyt 1800-luvun ja 1900-luvun alun profiloituja, kipsillä vedettyjä kipsikattolistoja.
Varhaisimmat säilyneet piirrokset kartanosta ovat 1840-luvulta, mutta rakennuksen oletetaan olevan vanhempi. Vuonna 1847 melko vaatimattoman suorakaiteenmuotoisen rakennuksen pohjapiirrokseen on merkittynä kreivin ja kreivittären huoneet, vieraiden vastaanottohuone ja sali.
Päärakennus > Muutostyöt

1800-luvun lopulla yksinkertaiseen aumakattoiseen rakennukseen liitettiin kaksi koristeellista, puuleikkauksilla varustettua katettua avokuistia. 1908 kartanon päärakennusta korotettiin ja ullakolle lisättiin asuinhuoneita. Kartanon siirryttyä Helsingin kaupungin omistukseen 1967 tehtiin rakennuksesta laaja suojeluselvitys, jonka tuloksena päärakennus palautettiin 1900-luvun asuunsa. Tällöin 1900-luvun alun muutokset päärakennuksesta poistettiin ja muun muassa ullakolle rakennetut huoneet purettiin.
Kivirakennus

Kaksikerroksinen ja rapattu kivirakennus kartanon pihapiirissä on entinen vuonna 1847 rakennettu tanssipaviljonki. Rakennus oli alun perin yksikerroksinen, mutta sitä on 1900-luvun alussa korotettu. Rakennus on maalattu keltaiseksi lukuun ottamatta valkeita sokkelista kattoon ulottuvia kapiiteleihin päättyviä pilastereita.
Kartanon omistajat

| Omistaja | Vuosi, jolloin tullut omistukseen |
| --- | --- |
Paadisten sistersiläisluostari: 1351
Turun tuomiokapituli: 1400-luvun alku
Ruotsin kruunu 1542: 
Gert Skytte: 1627
Helsingin kaupunki: 1650
Munkkiniemen säteri: 1680-luvulla
Johan Gripenberg: 1600-luvun loppu
Helsingin kaupunki: 1600-luvun loppu & 1700-luvun alku
Thomas Mattheiszen: 1775
Fabian Steinheil: 1823
Helena Steinheil: 1830
Vladimir Musin-Puškin: 1840-luku
Alexandr Kušelev-Bezborodko: 1847
Grigori Kušelev-Bezborodko: 1855
Gustaf Magnus Leonard Jägerskiöld: 1865
Helsingin kaupunki: 1871
Johan Adolph: 1899
O. W. Salin: 1903–1908
Arvo Emil Parmasuo: 1950–1967
Helsingin kaupunki: 1967–2024
Maailman kaunein sauna Oy: 2024–
Ruotsin valtiopäivävaalit 1976

Ruotsin valtiopäivävaalit 1976 pidettiin Ruotsissa 19. syyskuuta 1976.
Aiheesta muualla

Kuvia tai muita tiedostoja aiheesta Ruotsin valtiopäivävaalit 1976 Wikimedia Commonsissa
Palodex

| Palodex Group Oy / KaVo Kerr Group Finland |
| --- | --- |

Yritysmuoto:  Osakeyhtiö
Perustettu:  2005 
Kotipaikka:   Tuusula 
Toimiala:  Säteilylaitteiden sekä elektronisten lääkintä- ja terapialaitteiden valmistus
Tuotteet:  Hammaslääketieteellisessä kuvantamisessa käytettävät laitteet
Liikevaihto:  150.4 M € (2016)
Liikevoitto:  27.6 M € (2016)
Henkilöstö:  384 (2016)
Emoyhtiö:  Danaher Corporation
Infobox OKVirheellinen NIMI-arvo: 
Palodex Group Oy,  joka nykyään käyttää myös aputoiminimeään KaVo Kerr Group Finland, on Suomessa toimiva, yhdysvaltalaisen Danaher Corporationin omistama yritys, joka kehittää ja valmistaa hampaiston ja kasvojen alueen kuvantamisessa käytettäviä laitteita.
Yritys sai alkunsa vuonna 1964 nimellä Palomex Oy valmistaakseen ja kaupallistaakseen professori Yrjö Paateron ja diplomi-insinööri Timo Niemisen kehittämää Orthopantomograph-laitetta, jolla kyettiin röntgenkuvaamaan koko hampaisto yhdellä valotuksella.
Palomex Oy:n osti suomalainen Instrumentarium vuonna 1977 ja yritys sai nimen Instrumentarium Imaging vuonna 1988. Amerikkalaisen General Electricin omistama GE Healthcare osti Instrumentariumin vuonna 2003. Hammasröntgenkuvausta enemmän GE:tä kiinnostivat Instrumentariumin Datex-Ohmeda-anestesialaitteet ja jo Palomexin aikana aloitettu magneettikuvauslaitteiden kehittely, joten kaksi vuotta myöhemmin GE Healthcare myi hammaskuvantamisliiketoimintansa pääomasijoitusyhtiö Altor Equity Partnersille, joka muodosti siitä Palodex Group Oy:n. Vuonna 2009 yhtiön osti yhdysvaltalainen Danaher Corporation osaksi hammashoidon liiketoiminta-aluettaan, jossa KaVo Kerr kattaa laitteet ja välineet sekä kulutustuotteet. Suomen yhtiö on nykyisin KaVo Kerrin hammaskuvantamisen tuotekehityksen ja tuotannon huippuosaamiskeskus, minkä lisäksi Suomeen on keskitetty EMEA-alueen kuvantamisen teknisen tuen asiakaspalvelu. Yrityksen tuotevalikoima kattaa sekä extraoraalilaitteet (panoraama-, kefalometria- ja kartiokeilatietokonetomografia (KKTT)  -ratkaisut) että intraoraalituotteet (röntgenlaitteet, sensorit ja digitaaliset kuvalevynlukijat).
Aiheesta muualla

Pörssitieto: Palomex Oy.